Ericu950/Stoicheia-meter-silver huggingface dataset:
δημοσίᾳ δὲ ταῦτα προθέντες οἱ Χριστιανοὶ ἐπόμπευον ἐπιτωθάζοντες τοῖς Ἑλληνισταῖς .
οἱ δὲ πλῆθος εἰς τ αὐτὸν συλλεγέντες ἐπῆλθον τοῖς Χριστιανοῖς , οἱ μὲν ξίφεσιν ἢ λίθοις , οἱ δὲ ἑτέρῳ τῳ ὡς ἔτυχεν ὁπλισάμενοι 0 ·
καὶ πολλοὺς ἀνελόντες , τοὺς δὲ καὶ σταυρώσαντες ἐφ ὕβρει τῆς θρησκείας , τραυματίας τοὺς πλείστους κατέστησαν .
ἐκ δὲ τούτου Χριστιανοὶ μὲν τὸ ἀρχθὲν ἔργον ἀτελὲς ἐγκατέλιπον , οἱ δὲ Ἑλληνισταὶ ἐπιλαβούσης τῆς Ἰουλιανοῦ βασιλείας τὸν Γεώργιον ἀνεῖλον .
μαρτυρεῖ δὲ καὶ βασιλεὺς αὐτὸς τοῦθ οὕτως ἔχειν .
ὅπερ οὐκ ἂν ὡμολόγησεν , εἰ μὴ ὑπὸ τῆς ἀληθείας ἐβιάσθη ·
ἤθελε γάρ , οἶμαι , Χριστιανοὺς οἱουσδήποτε ἢ Ἕλληνας εἶναι τοὺς Γεωργίου φονέας .
ἀλλ ὅμως οὐκ ἀπεκρύψατο ·
φαίνεται γοῦν ἐν τῇ περὶ τούτου πρὸς Ἀλεξανδρέας ἐπιστολῇ δόξας χαλεπαίνειν .
μέχρι δὲ γραμμάτων μόνον ἐμέμψατο καὶ τὴν τιμωρίαν συνεχώρησεν , αἰδοῖ , φησί , τῇ πρὸς Σάραπιν τὸν αὐτῶν πολιοῦχον καὶ Ἀλέξανδρον τὸν οἰκιστὴν καὶ Ἰουλιανὸν τὸν αὐτοῦ θεῖον , ὃς πρὸ τούτου Αἰγύπτου καὶ τῆς Ἀλεξανδρείας ἦρξεν , ἀνὴρ ἐς τὰ μάλιστα Ἑλληνισμῷ χαίρων καὶ τοὺς Χριστιανοὺς ὑπερφυῶς μισῶν , ὡς τό γε κατ  αὐτόν , ὑπεναντίον τῆς τοῦ κρατοῦντος γνώμης , καὶ μέχρις αἵματος κακῶς παθεῖν τοὺς Χριστιανούς 0 .
λέγεται γοῦν σπουδάζοντος αὐτοῦ τότε ἀφελέσθαι καὶ εἰς τοὺς βασιλέως μεταθέσθαι θησαυροὺς πλεῖστα ὄντα καὶ τιμιώτατα τὰ ἀναθήματα τῆς Ἀντιοχέων Σύρων ἐκκλησίας καὶ τοὺς εὐκτηρίους τόπους ἀποκλεῖσαι , φυγεῖν μὲν πάντας τοὺς κληρικούς , μόνον δὲ Θεοδώρητον τὸν πρεσβύτερον μὴ ὑποχωρῆσαι τῆς πόλεως ·
ὃν ὡς φύλακα τῶν κειμηλίων τὴν τούτων γνῶσιν καταμηνῦσαι δυνάμενον συλλαβὼν δεινῶς ᾐκίσατο 0 ·
καὶ τὸ τελευταῖον ἀναιρεθῆναι ξίφει προσέταξε , παρὰ πᾶσαν τὴν βάσανον ἀνδρείως ἀποκρινάμενον καὶ ἐν ταῖς ὑπὲρ τοῦ δόγματος ὁμολογίαις εὐδοκιμηκότα .
ἐπεὶ δὲ τὰ ἱερὰ σκεύη ἐληίσατο , περιστρέψας αὐτὰ κατὰ τοῦ ἐδάφους ἐπετώθασε , καὶ βλασφημήσας ὅσα γε ἠβούλετο τὸν Χριστὸν ἐκάθισεν ἐπ αὐτῶν καὶ τὴν ὕβριν ἐπηύξησεν .
αὐτίκα δὲ τὸ αἰδοῖον καὶ τοὺς ἀμφὶ τοῦτο ἀναγκαίους πόρους διεφθάρη ·
κατασαπεῖσαί τε αἱ τῇδε σάρκες εἰς σκώληκας μετέβαλον , καὶ τὸ πάθος ἐκράτει τῆς τῶν ἰατρῶν τέχνης .
καὶ μέντοι τῇ πρὸς βασιλέα αἰδοῖ καὶ δέει διὰ παντοδαπῆς φαρμάκων πείρας ἐληλύθεσαν ·
πολυτίμους τε καὶ πίονας ὄρνεις θύοντες , τῷ τούτων λίπει τὰ διεφθορότα μόρια ἐπέπλαττον καὶ εἰς τὴν ἐπιφάνειαν ἐξεκαλοῦντο τοὺς σκώληκας .
ἀλλ οὐδὲν ἤνυον ·
ἐν βάθει γὰρ κατακρυπτόμενοι πρὸς τὰς ζώσας σάρκας εἷρπον , καὶ ἐσότε αὐτὸν ἀνεῖλον , οὐ διέλιπον κείροντες .
ἐδόκει δὲ κατὰ θεομηνίαν τοιαύτῃ χρήσασθαι συμφορᾷ , καθότι καὶ ὁ τῶν βασιλικῶν ταμιείων φύλαξ καὶ ἄλλοι τινὲς τῶν ἐν τοῖς βασιλείοις ἄρχειν ἐπιτετραμμένων , νεανιευσάμενοι κατὰ τῆς ἐκκλησίας , παραδόξως καὶ ἐλεεινῶς τὸν βίον κατέλυσαν , ὡς ὑπὸ θείας ὀργῆς καταδικασθέντες .
ἐπεὶ δὲ εἰς τοῦτο προήχθην λόγου καὶ τὴν Γεωργίου καὶ Θεοδωρήτου ἀναίρεσιν διεξῆλθον , καιρὸν ἔχειν δοκῶ ποιήσασθαι μνήμην Εὐσεβίου καὶ Νεστάβου καὶ Ζήνωνος τῶν ἀδελφῶν ·
οὓς Χριστιανοὺς ὄντας κατὰ τοῦτο μισῶν ὁ τῶν Γαζαίων δῆμος οἴκοι κρυπτομένους συνελάβοντο καὶ δεσμωτηρίῳ τὰ πρῶτα παρέδοσαν καὶ ἐμαστίγωσαν .
ἔπειτα συνελθόντες εἰς τὸ θέατρον πλεῖστα αὐτῶν κατεβόησαν , ὡς κακουργησάντων τὰ ἱερὰ καὶ ἐπὶ καθαιρέσει καὶ ὕβρει τοῦ Ἑλληνισμοῦ τῷ παρελθόντι χρόνῳ ἀποχρησαμένων .
ἐν δὲ τῷ κεκραγέναι καὶ παροτρύνειν ἀλλήλους εἰς τὸν κατ αὐτῶν φόνον ἐνεπλήσθησαν θυμοῦ .
καὶ παρακελευσάμενοι ἑαυτοῖς , οἷά γε δῆμος στασιάζων εἴωθε , κατέδραμον εἰς τὸ δεσμωτήριον ·
καὶ ἐξαγαγόντες αὐτοὺς ὠμότατα διεχρήσαντο πῇ μὲν πρηνεῖς , πῇ δὲ ὑπτίους ἕλκοντες καὶ τῷ ἐδάφει προσρηγνύντες καὶ ᾗ ἔτυχον παίοντες , οἱ μὲν λίθοις , οἱ δὲ ξύλοις , ἄλλοι δὲ ἄλλοις τισὶ τοῖς ἐπιτυχοῦσιν 0 1 .
ἐπυθόμην δὲ αὖ , ὡς καὶ αἱ γυναῖκες ἐκ τῶν ἱστῶν ἐξιοῦσαι ταῖς κερκίσιν αὐτοὺς κατεκέντουν καὶ τῶν ἐπ ἀγορᾶς μαγείρων οἱ μὲν ὕδατι θερμῷ κοχλάζοντας τοὺς λέβητας ἐξαρπάζοντες τῶν χυτροπόδων κατέχεον , οἱ δὲ τοῖς ὀβελίσκοις διέπειρον .
ἐπεὶ δὲ αὐτοὺς διεσπάραξαν καὶ τὰς κεφαλὰς ἔθλασαν , ὡς καὶ τὸν ἐγκέφαλον χαμαὶ ῥεῖν , ἤγαγον πρὸ τοῦ ἄστεως , ᾗ τὰ ἀποθνήσκοντα τῶν ἀλόγων ζῴων ῥίπτειν εἰώθεσαν ·
καὶ πῦρ ἀνάψαντες ἔκαυσαν αὐτῶν τὰ σώματα ·
καὶ τὰ περιλειφθέντα τῶν ὀστέων , ὅσα μὴ τὸ πῦρ ἐδαπάνησε , τοῖς ἐρριμμένοις αὐτόθι καμήλων τε καὶ ὄνων ὀστέοις ἀνέμιξαν , ὥστε μὴ ῥᾳδίαν αὐτῶν εἶναι τὴν εὕρεσιν .
ἔλαθέ γε μὴν οὐκ ἐπὶ πολύ ·
γυνὴ γάρ τις Χριστιανὴ οὐκ ἀπὸ Γάζης οὖσα , ἀλλ  ἐνθάδε τὴν οἴκησιν ἔχουσα , κατὰ θείαν σύνταξιν ἀνελέξατο ταῦτα νύκτωρ , καὶ ἐμβαλοῦσα χύτρᾳ Ζήνωνι τῷ αὐτῶν ἀνεψιῷ φυλάττειν ἔδωκεν .
ὧδε γὰρ ἐν τοῖς ὀνείροις ἔχρησεν ὁ θεός , καὶ τὸν ἄνδρα τῇ γυναικὶ κατεμήνυσεν ᾗ διάγοι ·
καὶ πρὶν ἰδεῖν ἐπέδειξε , καθότι ἀγνὼς ἦν αὐτῇ καὶ προσφάτως τοῦ διωγμοῦ κεκινημένου ἐκρύπτετο .
ἐπεὶ καὶ αὐτὸς τότε μικροῦ συλληφθεὶς παρὰ τῶν Γαζαίων ἀνῃρέθη ·
ἀσχολουμένου δὲ τοῦ πλήθους περὶ τὸν φόνον τῶν αὐτοῦ ἀνεψιῶν καιρὸν εὑρὼν ἔφυγεν εἰς Ἀνθηδόνα πόλιν ἐπὶ θάλασσαν , ἀφεστῶσαν Γάζης ὡσεὶ σταδίους εἴκοσι , παραπλησίως δὲ τηνικαῦτα τῷ Ἑλληνισμῷ χαίρουσαν καὶ περὶ τὴν θεραπείαν τῶν ξοάνων ἐπτοημένην .
καταμηνυθεὶς δὲ ἐνταῦθα ὡς Χριστιανός , δεινῶς κατὰ νώτου ῥάβδοις ἐμαστιγώθη παρὰ τῶν Ἀνθηδονίων καὶ τῆς πόλεως ἐξηλάθη ·
καὶ εἰς τὸ τῶν Γαζαίων ἐπίνειον ἐλθὼν ἔλαθεν ἐκεῖσε κρυπτόμενος .
ἔνθα δὴ περιτυχὸν αὐτῷ τὸ γύναιον τὰ λείψανα δέδωκεν ·
ὁ δὲ τέως μὲν οἴκοι ταῦτα ἐφύλαττεν ·
ἐπεὶ δὲ τὴν αὐτόθι ἐκκλησίαν ἔλαχεν ἐπισκοπεῖν  συνέβη δὲ τοῦτο ἐπὶ τῆς Θεοδοσίου βασιλείας  , εὐκτήριον ἐδείματο οἶκον πρὸ τοῦ ἄστεως , καὶ θυσιαστήριον ἐν αὐτῷ ἐπήξατο , καὶ τὰ ὀστέα τῶν μαρτύρων ἀπέθετο πλησίον Νέστορος τοῦ ὁμολογητοῦ , ὃς τῷ βίῳ περιοῦσι τοῖς αὐτοῦ ἀνεψιοῖς συνῆν καὶ συλληφθεὶς ἅμα αὐτοῖς παρὰ τοῦ δήμου δεσμῶν καὶ μαστίγων ἐκοινώνησεν .
ἐν δὲ τῷ ἕλκεσθαι καλὸν ἔχοντα τὸ σῶμα ἰδόντες οἱ ἕλκοντες ἠλέησαν ·
καὶ πρὸ τῶν πυλῶν ἔτι μὲν ἐμπνέοντα , ἀποθανεῖν δὲ προσδοκώμενον ἔρριψαν ·
ἀνελόμενοι δέ τινες πρὸς Ζήνωνα διεκόμισαν , παρ  ᾧ τὰ ἕλκη καὶ τὰς πληγὰς ἔτι θεραπευόμενος ἐτελεύτησεν .
γαζαῖοι δὲ τὸ μέγεθος ἀναλογιζόμενοι τοῦ οἰκείου τολμήματος περιδεεῖς ἦσαν , μὴ οὐκ ἀνέξεται ὁ βασιλεὺς ἀτιμωρήτους σφᾶς αὐτοὺς καταλιπεῖν ·
ἤδη γὰρ καὶ φήμη τις διεφοίτα , ὡς χαλεπῶς φέροι καὶ ἀποδεκατοῦν τὸ πλῆθος σπου  δάζοι .
ἦν δὲ ταῦτα ψεῦδος καὶ θρῦλος μόνον , ὡς εἰκός , δημώδης ὑπὸ δειλίας καὶ τοῦ συνειδέναι ἃ δεδράχασιν ἐν τοῖς πολλοῖς περιφερόμενος , ἐπειδὴ οὐδέ  τοῦτο δὴ τὸ πρὸς Ἀλεξανδρέας γεγονὸς ἐπὶ Γεωργίου  οὐ δὲ ἐν γράμμασιν ἐμέμψατο τοῖς Γαζαίοις 0 .
ἀλλὰ καὶ τὸν ἡγούμενον τότε τοῦ ἔθνους τὴν ἀρχὴν ἀφείλετο καὶ ἐν ὑπονοίᾳ εἶχε ·
καὶ ἀγώγιμον ποιήσας τὸ μὴ θανάτου καταψηφίσασθαι φιλανθρωπίαν ἐλογίσατο ·
ἐπῃτιᾶτο δὲ αὐτόν , καθότι τινὰς τῶν Γαζαίων , οἳ τῆς στάσεως καὶ τῶν φόνων ἄρξαι ἐλέγοντο , συλλαβόμενος ἐν δεσμοῖς εἶχεν , ὡς κατὰ νόμους εὐθύνας ὑφέξοντας ·
τί γάρ , φησίν , ἔδει αὐτοὺς ἀπάγεσθαι , εἰ Γαλιλαίους ὀλίγους , ἀνθ ὧν πολλὰ εἰς αὐτοὺς καὶ τοὺς θεοὺς ἠδίκησαν , ἠμύναντο ;
ἐν τούτῳ δὲ καὶ Ἱλαρίων ὁ μοναχὸς ἐπιζητούμενος παρὰ τῶν Γαζαίων ἔφυγεν εἰς Σικελίαν .
ἔνθα δὴ ξύλα συλλέγων ἐκ τῶν ἐρήμων ὀρῶν καὶ ἐπὶ τῶν ὤμων φέρων ἐν τῇ πόλει διεπώλει ·
καὶ ὅσον ἀποζῆν , τούτῳ τῷ τρόπῳ τὴν καθ ἡμέραν τροφὴν ἐπορίζετο .
καταμηνυθεὶς δὲ ὅστις εἴη καὶ οἷος ὑπὸ δαιμονῶντος ἀνδρὸς τῶν ἐπισήμων , τοῦ δαιμονᾶν αὐτὸν ἀπαλλάξας ἦλθεν εἰς Δαλματίαν 0 .
μέγιστά τε καὶ παράδοξα σὺν θείᾳ δυνάμει κ ἀνταῦθα κατορθώσας , ὡς καὶ τὴν θάλασσαν εὐχῇ στῆσαι ἐξ ὑπονοστήσεως ἐπικλύσαι τὴν ξηρὰν κατατρέχουσαν , πάλιν ἔνθεν ἀνεχώρησεν .
οὐ γὰρ καταθύμιον ἦν αὐτῷ διατρίβειν παρὰ τοῖς ἐπαινοῦσιν , ἀλλ ἐν τῷ τοὺς τόπους ἀμείβειν ἐσπούδαζεν ἄδηλος εἶναι καὶ τὴν κρατοῦσαν περὶ αὐτοῦ δόξαν διαλύειν ταῖς συχναῖς μετοικήσεσι .
τὸ δὴ τελευταῖον παραπλέων τὴν Κύπρον κατῆρεν εἰς Πάφον .
προτραπείς τε παρὰ τοῦ τότε Κυπρίων ἐπισκόπου ἠγάπησε τὴν ἐνθάδε διατριβὴν καὶ περὶ Χάρυβριν , χωρίον οὕτως ἐπονομαζόμενον , ἐφιλοσόφει .
τοῦ μὲν οὖν μὴ μαρτυρῆσαι τὸν ἄνδρα τοῦτον αἴτιον ἡ φυγή 0 ·
ἔφυγε δέ , καθότι πρόσταγμά ἐστιν ἱερὸν μὴ περιμένειν τοὺς διώκοντας , εἰ δὲ ληφθεῖεν διωκόμενοι , ἀνδρείους γίνεσθαι καὶ κρείττους τῆς τῶν διωκόντων ἀνάγκης .
Οὐ παρὰ μόνοις δὲ Γαζαίοις καὶ Ἀλεξανδρεῦσι τὰ εἰρημένα κατὰ τῶν Χριστιανῶν ἐτολμήθη ·
φαίνονται δὲ καὶ τούτους ὠμότητος ὑπερβολῇ νενικηκότες οἱ τὴν πρὸς τῷ Λιβάνῳ Ἡλιούπολιν καὶ τὴν Ἀρέθουσαν τῆς Συρίας οἰκοῦντες .
οἱ μὲν γάρ  ἄπιστον δὲ καὶ λέγειν εἰ μή τινες τῶν κατ ἐκεῖνο καιροῦ γεγονότων ἀνήγγειλαν  παρθένους ἱερὰς ἀήθεις ὁρᾶσθαι παρὰ πλήθους , δημοσίᾳ γυμνὰς ἐσθῆτος ἵστασθαι κατηνάγκασαν εἰς κοινὸν τῶν βουλομένων θέατρόν τε καὶ ὕβριν 0 ·
ἐμπαροινήσαντες δὲ πρότερον ᾗ ἑδόκει τὸ τελευταῖον ἀνέκειραν αὐτάς ·
καὶ διχῇ ἀνατεμόντες , ἐπὶ τὴν βρῶσιν τῶν ἐγκάτων προσεκαλοῦντο τοὺς χοίρους , συνήθει τούτοις τροφῇ ἐπιπολῆς τὰ σπλάγχνα καλύψαντες , ὥστε μὴ ῥᾳδίως τοὺς ὗς διακρίνειν , ἀλλ ἐξ ἀνάγκης τῆς εἰωθυίας τροφῆς ὀρεγομένους καὶ τὰ ἀνδρόμεα κρέα σπαράττειν .
ὡς δὲ συμβάλλω , εἰς τοσαύτην ὠμότητα κατὰ τῶν ἱερῶν παρθένων προήγαγε τοὺς Ἡλιουπολίτας τὸ κωλυθῆναι , καθὸ πάτριον ἦν αὐτοῖς πρότερον , ἐκπορνεύεσθαι παρὰ τοῦ προστυχόντος τὰς ἐνθάδε παρθένους , πρὶν τοῖς μνηστῆρσι συνελθεῖν εἰς γάμον .
ὁ γὰρ Κωνσταντῖνος καθελὼν τὸν ἐν Ἡλιουπόλει τῆς Ἀφροδίτης νεών , τότε πρῶτον παρ αὐτοῖς ἐκκλησίαν ἐδείματο , καὶ νόμῳ διεκώλυσε τὰς συνήθεις ἐπιτελεῖν πορνείας .
ἀρεθούσιοι δὲ Μᾶρκον τὸν γενόμενον αὐτῶν ἐπίσκοπον , γηραλέον ὄντα , πολιάν τε καὶ βίον αἰδέσιμον , ἐλεεινῶς διεχειρίσαντο .
τοῦτον δὲ καὶ πρότερον ἐν ὀργῇ εἶχον ·
προθυμότερον γὰρ ἢ κατὰ πειθὼ Κωνσταντίου βασιλεύοντος τοὺς Ἑλληνιστὰς εἰς Χριστιανισμὸν ἐπανῆγε καὶ τὸν παρ αὐτοῖς σεμνότατον καὶ πολυτελέστατον νεὼν καθεῖλεν 0 .
ἐπεὶ δὲ μετέπεσεν εἰς Ἰουλιανὸν ἡ ἀρχή , κεκινημένον ἐπ αὐτὸν τὸν δῆμον ὁρῶν , ἅμα δὲ καὶ κατὰ πρόσταγμα βασιλέως καταδικασθεὶς ἢ τὴν ἀποτίμησιν τοῦ ναοῦ ἐκτῖσαι ἢ τοῦτον ἀνοικοδομῆσαι , λογισάμενος ὡς ἀδύνατον ἑκάτερον , Χριστιανῷ δὲ καὶ ἄλλως ἀθέμιτον τὸ δεύτερον , μή τί γε δὴ ἱερεῖ , ἔφυγε τὰ πρῶτα 0 1 2 ·
μαθὼν δὲ δι αὐτὸν κινδυνεύειν πολλούς , ἑλκυσμάτων τε καὶ δικαστηρίων καὶ τῶν ἐν τούτοις πειρᾶσθαι δεινῶν , ἐπανῆλθεν ἀπὸ τῆς φυγῆς καὶ ἐθελοντὴς ὅ τι βούλοιντο αὐτὸν δρᾶν τῷ πλήθει προσήγαγεν .
οἱ δὲ ἐξ ὧν ἔδει πλέον ἐπαινεῖν αὐτὸν ὡς φιλοσόφῳ πρέπουσαν πρᾶξιν ἐπιδειξάμενον , ὑπερπεφρονῆσθαι νομίσαντες πᾶς ὁ δῆμος ἐπ αὐτὸν ἐχώρησε ·
καὶ διὰ τῶν ἀγυιῶν εἷλκον ὠθοῦντες καὶ τίλλοντες καὶ ᾗ ἔτυχε τῶν μελῶν ἕκαστος παίοντες ·
ἐσπουδάζετο δὲ τὸ δρᾶμα ἀνδράσι καὶ γυναιξὶ καὶ πάσῃ ἡλικίᾳ μετὰ προθυμίας καὶ ὀργῆς , ὡς καὶ σπαρτίοις λεπτοῖς τὰ ὦτα αὐτοῦ διατεμεῖν ·
παῖδες δὲ εἰς διδασκάλους φοιτῶντες παίγνιον ἐποιοῦντο τὸ πρᾶγμα , καὶ μετεωρίζοντες αὐτὸν καὶ πρὸς ἑαυτὸν κυλίοντες ἀντέπεμπόν τε καὶ ἀντεδέχοντο ταῖς γραφίσι καὶ ἀφειδῶς κατεκέντουν .
ἐπεὶ δὲ ἅπαν τὸ σῶμα τραυματίας ἐγένετο , ἔτι δὲ ὅμως ἐνέπνεε , μέλιτι καὶ γάρῳ ἀλείψαντες αὐτὸν καὶ σαργάνῃ ἐμβαλόντες  πλέγμα δὲ τοῦτο ὁλόσχοινον  εἰς ὕψος ἦραν .
ἡνίκα δὴ λέγεται σφηκῶν καὶ μελισσῶν ἐφιπταμένων αὐτῷ καὶ τὰς σάρκας κατεσθιουσῶν πρὸς τοὺς Ἀρεθουσίους εἰπεῖν , ὡς αὐτὸς μὲν ὑψηλὸς εἴη , τοὺς δὲ ταπεινοὺς ὁρᾷ καὶ χαμαὶ ἐρχομένους , καὶ κατὰ τοῦτο ἑαυτῷ τε κ ἀκείνοις συμβάλλειν ἔσεσθαι τὰ μετὰ ταῦτα .
λόγος δὲ τὸν τότε ὕπαρχον , Ἑλληνιστὴν μὲν ἐς τὰ μάλιστα ὄντα , γενναῖον δὲ τὸ ἦθος , ὡς καὶ εἰσέτι νῦν τὴν περὶ αὐτοῦ δόξαν κρατεῖν , θαυμάσαντα Μᾶρκον τῆς ἐγκρατείας παρρησιάσασθαι πρὸς βασιλέα καὶ μέμψασθαι , ὡς εἰκότως αἰσχύνην ὀφλισκάνουσι , κεκρατημένοι παρ ἑνὸς γέροντος πρὸς τοσαύτας βασάνους ἀνδρείως ἀντιταξαμένου 0 ·
καὶ κινδυνεύειν αὐτοὺς γελοίους εἶναι , ἐνδοξοτέρους δὲ οὓς ταῦτα δρῶσιν 0 .
ὁ μὲν οὖν Μᾶρκος ἐπὶ τοσοῦτον γενναίως πρὸς τὸν τῶν Ἀρεθουσίων θυμὸν καὶ τὰς πολλὰς βασάνους ἀντέσχεν , ὡς καὶ πρὸς αὐτῶν ἐπαινεθῆναι τῶν Ἑλληνιστῶν .
ἐν δὲ τῷ τότε καὶ Μακεδόνιος Θεόδουλός τε καὶ Τατιανὸς οἱ Φρύγες ἀνδρείως ἐμαρτύρησαν .
ἐπεὶ γὰρ ἐν Μηρῷ  πόλις δὲ ἥδε Φρυγῶν  τὸν ἐνθάδε ναὸν ἠνέῳξε καὶ ὑπὸ χρόνου ῥυπῶντα ἐξεκάθηρεν ὁ τοῦ ἔθνους ἡγούμενος , νύκτωρ ἐπεισελθόντες τὰ ἀγάλματα συνέτριψαν .
ὡς αἰτίων δὲ τούτου συλληφθέντων ἄλλων καὶ τιμωρεῖσθαι μελλόντων σφᾶς αὐτοὺς κατεμήνυσαν .
ἐξὸν δέ , εἴ γε θύειν ἠνέσχοντο , μηδὲν παθεῖν , ὡς ἐν τούτῳ μόνῳ ἀπολογεῖσθαι ὑπὲρ τῶν ἡμαρτημένων ὁ ἄρχων οὐκ ἔπειθε , πολλοῖς αὐτοὺς ᾐκίσατο τρόποις ·
τελευταῖον δὲ ἐσχάραις ἐπιθεὶς πῦρ ὑφῆπτεν ·
οἱ δὲ καιόμενοι εἰ κρεῶν ὀπτῶν , ἔφασαν , ἐπιθυμεῖς , ὦ Ἀμάχιε  τοῦτο γὰρ ἦν ὄνομα τῷ ἄρχοντι  , καὶ ἐπὶ τὰς ἑτέρας πλευρὰς πρὸς τὸ πῦρ ἡμᾶς στρέψον , ἵνα μή σοι γευομένῳ ἡμίοπτοι γενόμενοι ἀηδεῖς φαινώμεθα .
καὶ οἱ μὲν ὧδε γενναίως διαγενόμενοι ἐν ταῖς τιμωρίαις τὸν βίον ἀπέθεντο .
φασὶ δὲ καὶ Βούσιριν ἐν Ἀγκύρᾳ τῆς Γαλατίας λαμπρὰν καὶ ἀνδρειοτάτην ὁμολογίαν ὑπομεῖναι διὰ τὴν θρησκείαν .
ὃν τῆς αἱρέσεως ὄντα τότε τῶν καλουμένων Ἐγκρατιτῶν συλλαβὼν ὁ τοῦ ἔθνους ἄρχων ὡς νεανιευσάμενον κατὰ τῶν Ἑλληνιστῶν αἰκίζεσθαι ἠβούλετο .
καὶ δημοσίᾳ προαγαγὼν πρὸς τὸ βασανιστήριον ξύλον αἰωρεῖσθαι προσέταττεν .
ὁ δὲ Βούσιρις ἀνασχὼν τὼ χεῖρε πρὸς τὴν κεφαλὴν ἐγύμνωσε τὰς πλευράς ·
καὶ μὴ μάτην χρῆναι πονεῖν τοὺς δημίους πρὸς τὸν ἄρχοντα ἔφη , ἀνάγοντας αὐτὸν ἐπὶ τὸ ξύλον καὶ πάλιν κατάγοντας ·
ἑτοίμως γὰρ καὶ δίχα τούτου , ἐφ ὅσον βούλεται , παρέξειν τὰς πλευρὰς τοῖς βασανισταῖς 0 .
θαυμάσας δὲ τὴν ὑπόσχεσιν ὁ ἄρχων μᾶλλον τῇ πείρᾳ κατεπλάγη .
αἰκιζόμενος γὰρ τοῖς ὄνυξι τὰς πλευρὰς μέχρις ὅτε τῷ ἄρχοντι ἐδόκει , διεκαρτέρησε τὼ χεῖρε ἀνέχων καὶ τὰς πληγὰς προθύμως δεχόμενος .
ἐν δεσμοῖς δὲ μετὰ ταῦτα γενόμενος ἀνείθη οὐκ εἰς μακρὰν ἀγγελθέντος ἀνῃρῆσθαι τὸν Ἰουλιανόν ·
καὶ μέχρι τῆς Θεοδοσίου βασιλείας ἐπεβίω , καὶ πρὸς τὴν καθόλου ἐκκλησίαν μετέθετο καταγνοὺς τῆς προτέρας αἱρέσεως .
λόγος δὲ κατὰ τοῦτον τὸν χρόνον μαρτυρίᾳ τὸν βίον μετελθεῖν Βασίλειον πρεσβύτερον τῆς ἐν Ἀγκύρᾳ ἐκκλησίας καὶ Εὐψύχιον Καισαρέα Καππαδόκην τῶν εὐπατριδῶν , ἔναγχος γαμετὴν ἀγαγόμενον καὶ οἷον ἔτι νυμφίον ὄντα 0 .
συμβάλλω δὲ τὸν μὲν Εὐψύχιον ἀναιρεθῆναι διὰ τὸν ναὸν τῆς Τύχης , ἐφ ᾧ τότε καθαιρεθέντι , ὡς ἐν τοῖς πρόσθεν εἴρηται , κοινῇ πάντες Καισαρεῖς τῆς τοῦ βασιλέως ὀργῆς ἐπειράθησαν ·
οἱ δὲ τῆς καθαιρέσεως αὐτουργοὶ δίκην ἔδοσαν οἱ μὲν θάνατον , οἱ δὲ τὴν πατρίδα φεύγειν καταδικασθέντες 0 .
ὁ δὲ Βασίλειος σπουδαῖος περὶ τὸ δόγμα γεγονώς , ἐφ ὅσον μὲν ἦρχε Κωνστάντιος , τοῖς τὰ Ἀρείου φρονοῦσιν ἀντέπραττε ·
καὶ διὰ τοῦτο ψήφῳ τῶν ἀμφὶ τὸν Εὐδόξιον ἐκωλύθη ἐκκλησιάζειν .
ἐπεὶ δὲ Ἰουλιανὸς μόνος τὴν ἀρχὴν διεῖπεν , ὁ Βασίλειος περιιὼν τοὺς Χριστιανοὺς δημοσίᾳ καὶ περιφανῶς προὐτρέπετο τῶν οἰκείων ἔχεσθαι δογμάτων καὶ μὴ τοῖς Ἑλλήνων θύμασι καὶ σπονδαῖς μιαίνεσθαι , ἀντ οὐδενὸς δὲ ἡγεῖσθαι τὰς γινομένας εἰς αὐτοὺς παρὰ τοῦ βασιλέως τιμάς , προσκαίρους ταύτας ἀποφαίνων ἐπὶ μισθῷ διηνεκοῦς ἀπωλείας .
ταῦτα δὲ σπουδάζων ἐν ὑπονοίᾳ τε καὶ μίσει παρὰ τοῖς Ἑλληνισταῖς ὤν , δημοσίᾳ θύοντας ἰδὼν ἔστη , καὶ μέγα ἀνοιμώξας ηὔξατο μηδένα Χριστιανῶν τῆς τοιαύτης πειραθῆναι πλάνης .
ἐκ τούτου δὲ συλληφθεὶς παρεδόθη τῷ ἡγουμένῳ τοῦ ἔθνους ·
καὶ πολλὰς βασάνους ὑπομείνας παρὰ πάντα τὸν ἀγῶνα ἀνδρείως τὴν μαρτυρίαν διήνυσε .
καὶ τὰ μὲν ὧδε , εἰ καὶ παρὰ γνώμην τῷ βασιλεῖ ἀπέβη , οὐκ ἀγεννεῖς οὐ δὲ ὀλίγους μάρτυρας καὶ ἐπὶ τῆς αὐτοῦ ἡγεμονίας ἀπέδειξε γεγενῆσθαι ·
σαφηνείας δὲ χάριν συναγαγὼν πάντας ὁμοῦ διεξῆλθον , εἰ καὶ διάφορος ἦν ὁ καιρὸς τῆς ἑκάστου μαρτυρίας .
μετὰ δὲ τὴν Ἀθανασίου κάθοδον Λουκίφερ ὁ Καράλων τῆς Σαρδανίας ἐπίσκοπος καὶ Εὐσέβιος ὁ Βερκέλλων τῶν ἐν Ἰταλίᾳ Λιγύων ἐκ τῶν ἄνω Θηβῶν ἐπανῆλθον ·
ἐνθάδε γὰρ ἐπὶ Κωνσταντίου διηνεκῶς φεύγειν προσετάχθησαν .
ἐπὶ διορθώσει τε τῶν ἐκκλησιαστικῶν πραγμάτων κοινῇ συνθήκῃ Εὐσέβιος μὲν ἧκεν εἰς Ἀλεξάνδρειαν , ὅπως σὺν Ἀθανασίῳ σύνοδον ἀθροίσῃ ἐπὶ βεβαιώσει τῶν ἐν Νικαίᾳ δοξάντων , Λουκίφερ δὲ διάκονον τῷ Εὐσεβίῳ συναποστείλας , ὃς ἀντ αὐτοῦ παρέστη τῇ συνόδῳ , παραγενόμενος εἰς Ἀντιόχειαν ἐν ταραχαῖς τὴν ἐνθάδε ἐκκλησίαν κατέλαβεν ·
ἐσχίζετο μὲν γὰρ τοῖς ἀπὸ τῆς Ἀρείου αἱρέσεως , ὧν ἡγεῖτο Εὐζώιος , διεφέροντο δέ , ὡς πρόσθεν εἴρηται , καὶ πρὸς τοὺς σφίσιν ὁμοδόξους οἱ Μελετίου σπουδασταί ·
μήπω δὲ τούτου ἀπὸ τῆς φυγῆς ἐπανελθόντος ἐχειροτόνησε Παυλῖνον ἐπίσκοπον .
ἐν τούτῳ δὲ πολλῶν πόλεων ἐπίσκοποι συνελθόντες ἀνὰ τὴν Ἀλεξάνδρειαν ἅμα Ἀθανασίῳ καὶ Εὐσεβίῳ τὰ δεδογμένα ἐν Νικαίᾳ κρατύνουσιν .
ὁμοούσιόν τε τῷ πατρὶ καὶ τῷ υἱῷ καὶ τὸ ἅγιον πνεῦμα ὡμολόγησαν , καὶ τριάδα ὠνόμασαν ·
οὐ μόνῳ τε σώματι , ἀλλὰ καὶ ψυχῇ τέλειον χρῆναι δοξάζειν ἄνθρωπον , ὃν ὁ θεὸς λόγος ἀνέλαβεν , εἰσηγήσαντο , καθὰ καὶ τοῖς πάλαι ἐκκλησιαστικοῖς φιλοσόφοις ἐδόκει .
ἐπεὶ δὲ ἡ περὶ τῆς οὐσίας καὶ ὑποστάσεως ζήτησις τὰς ἐκκλησίας ἐτάραττεν καὶ συχναὶ περὶ τούτων ἔριδες καὶ διαλέξεις ἦσαν , εὖ μάλα σοφῶς μοι δοκοῦσιν ὁρίσαι μὴ ἐξ ἀρχῆς εὐθὺς ἐπὶ θεοῦ τούτοις χρῆσθαι τοῖς ὀνόμασι , πλὴν ἡνίκα τις τὴν Σαβελλίου δόξαν ἐκβάλλειν πειρῷτο , ἵνα μὴ ἀπορίᾳ ὀνομάτων τ αὐτὸν δόξῃ τις τρισὶ προσηγορίαις καλεῖν , ἀλλ ἕκαστον ἰδίᾳ νοοῖτο τριχῇ .
καὶ τὰ μὲν ὧδε τοῖς τότε ἐν Ἀλεξανδρείᾳ συνελθοῦσιν ἔδοξεν ·
ἀπολογούμενος δὲ ἐν τούτοις Ἀθανάσιος περὶ τῆς αὐτοῦ φυγῆς διεξῆλθε τὸν λόγον ὃν περὶ τούτου ἔγραψε .
καὶ διαλυθείσης τῆς συνόδου παραγενόμενος Εὐσέβιος εἰς Ἀντιόχειαν εὗρεν ἐν διχονοίᾳ τὸν λαόν .
οἱ γὰρ Μελετίῳ χαίροντες εἰς τ αὐτὸν συνιέναι Παυλίνῳ οὐκ ἠνείχοντο , ἀλλ ἰδίᾳ ἐκκλησίαζον .
χαλεπῶς δὲ ἐνεγκών , ὅτι μὴ δέον παρὰ τὴν πάντων συναίνεσιν ἡ χειροτονία ἐγεγόνει , οὐδὲν εἰς τὸ φανερὸν ἐμέμψατο , Λουκίφερα τιμῶν , οὐδετέρῳ δὲ μέρει κοινωνήσας ὑπέσχετο τὰ λυποῦντα ἑκατέρους ἐν συνόδῳ διορθώσειν .
ἐν ᾧ δὲ τὸ πλῆθος πρὸς ὁμόνοιαν συνάπτειν ἐσπούδαζεν , ἐπανελθὼν Μελέτιος ἐκ τῆς ὑπερορίας , κεχωρισμένους εὑρὼν τοὺς τὰ αὐτοῦ φρονοῦντας , ἰδίᾳ σὺν τούτοις ἔξω τῆς πόλεως ἐκκλησίαζεν , ὁ δὲ Παυλῖνος ἔνδον μετὰ τῶν οἰκείων 0 ·
πρᾶον γὰρ ὑπό τε βίου καὶ γήρως αἰδοῖον ὄντα τιμῶν Εὐζώιος ὁ τῆς Ἀρείου αἱρέσεως προεστὼς οὔ τ ἐξέβαλε καὶ μίαν αὐτῷ ἐκκλησίαν ἀπένειμεν .
Εὐσέβιος δὲ ἀποτυχὼν τῆς σπουδῆς ἐξεδήμησεν Ἀντιοχείας .
ὑβρισμένος δὲ παρ  αὐτοῦ Λουκίφερ , ὅτι μὴ τὴν Παυλίνου χειροτονίαν ἐδέξατο , ἐχαλέπαινέ τε καὶ κοινωνεῖν αὐτῷ διεφέρετο ·
καὶ ὡς ἐξ ἔριδος τὰ δόξαντα τῇ συνόδῳ ἐν Ἀλεξανδρείᾳ διαβάλλειν ἐπεχείρει 0 .
ὃ δὴ πρόφασις ἐγένετο τῆς αἱρέσεως τῶν ἀπ αὐτοῦ καλουμένων Λουκιφεριανῶν ·
οἱ γὰρ ἐπὶ τούτοις αὐτῷ συναχθόμενοι σφᾶς τῆς ἐκκλησίας ἀπέσχισαν .
αὐτὸς δὲ καίπερ ὑπὸ τῆς λύπης κρατούμενος , ἐπειδὴ διὰ τοῦ διακόνου , ὃν Εὐσεβίῳ συναπέστειλεν , ὡμολόγησεν ἐμμεῖναι τοῖς ἐν Ἀλεξανδρείᾳ παρὰ τῆς συνόδου πραχθεῖσι , ὁμοφρονῶν τῇ καθόλου ἐκκλησίᾳ εἰς Σαρδανίαν ἀφίκετο .
Εὐσέβιος δὲ κατὰ τὴν ἕω περιιὼν τοὺς ἠμεληκότας τῆς πίστεως ἐπηνωρθοῦτο καὶ ᾗ χρὴ φρονεῖν ἐδίδασκεν ·
ἔπειτα δὲ σπουδάζων καὶ Ἰλλυριοὺς διῆλθε καὶ εἰς Ἰταλίαν ἧκεν .
ἔνθα δὴ ταῦτα προκατωρθωκότα κατέλαβεν Ἱλάριον , ὃς Πικτάβων  πόλις δὲ ἥδε Ἀκοιτανίας  ἐπίσκοπος ἦν ·
ἔτυχε γὰρ πρότερος ἐκ τῆς ὑπερορίας ἐπανελθὼν Ἰταλούς τε καὶ Γάλλους διδάξας , ποῖα μὲν χρὴ τῶν δογμάτων προσίεσθαι , ποῖα δὲ φεύγειν 0 ·
καὶ γὰρ δὴ καὶ ἐλλόγιμος τῇ Ῥωμαίων γλώττῃ ἐγένετο καὶ λόγους ἀξιοχρέους , ὡς εἴρηται , συνέγραψεν , ἀπομαχομένους τοῖς Ἀρείου δόγμασιν .
ὧδε μὲν Ἱλάριος οὗτος καὶ Εὐσέβιος ἐν τῇ πρὸς δύσιν ἀρχομένῃ τὸ δόγμα τῆς ἐν Νικαίᾳ συνόδου συνεκρότουν .
ἐν τούτῳ δὲ οἱ ἀμφὶ Μακεδόνιον , ὧν ἦν Ἐλεύσιός τε καὶ Εὐστάθιος καὶ Σωφρόνιος , ἤδη εἰς τὸ προφανὲς Μακεδονιανοὶ καλεῖσθαι ἀρξάμενοι ὡς εἰς ἴδιον διακριθέντες σύστημα , ἀδείας τετυχηκότες τῇ Κωνσταντίου τελευτῇ , συγκαλέσαντες τοὺς ἐν Σελευκείᾳ ὁμόφρονας αὐτοῖς γενομένους , συνόδους τινὰς ἐποιήσαντο .
καὶ τοὺς ἀμφὶ Ἀκάκιον καὶ τὴν βεβαιωθεῖσαν ἐν Ἀριμήνῳ πίστιν ἀπεκήρυξαν , τῇ δὲ ἐν Ἀντιοχείᾳ ἐκτεθείσῃ , ὕστερον δὲ ἐν Σελευκείᾳ πρὸς αὐτῶν κυρωθείσῃ , ἐπεψηφίσαντο .
ἐγκαλούμενοι δὲ τί δή ποτε πρὸς τοὺς ἀμφὶ Ἀκάκιον διαφέρονται , πρότερον αὐτοῖς ὡς ὁμοδόξοις κοινωνοῦντες , τάδε διὰ Σωφρονίου τοῦ Παφλαγόνος ἀπεκρίναντο , ὡς οἱ κατὰ τὴν δύσιν τὸ ὁμοούσιον ἐδόξαζον , Ἀέτιος δὲ ἐν τῇ ἕῳ τὸ κατ οὐσίαν ἀνόμοιον 0 ·
ἃ ἀμφότερα ἔκνομα ·
καὶ οἱ μὲν ἀτάκτως τὰς ἰδιαζούσας ὑποστάσεις πατρὸς καὶ υἱοῦ συνέπλεκον εἰς ἑνότητα τῷ τοῦ ὁμοουσίου ὀνόματι , ὁ δὲ σφόδρα τῆς τοῦ υἱοῦ πρὸς τὸν πατέρα φύσεως διίστα τὴν οἰκειότητα ·
σφᾶς δὲ εὐσεβεῖν , ὅμοιον εἶναι τῷ πατρὶ τὸν υἱὸν καθ ὑπόστασιν λέγοντας , καὶ μέσην ἀμφοῖν ταύτην τὴν ὁδὸν ἐπιλέξασθαι ἑκατέρων πρὸς ἄκρον τοῦ ἐναντίου χωρησάντων .
καὶ οἱ μὲν ὧδε ἀπολογεῖσθαι τοῖς μεμφομένοις ἐπειρῶντο .
ὁ δὲ βασιλεὺς πυθόμενος ἐκκλησιάζειν Ἀθανάσιον ἐν τῇ Ἀλεξανδρέων ἐκκλησίᾳ καὶ ἀδεῶς διδάσκειν τὰ πλήθη καὶ πολλοὺς Ἑλλήνων πείθειν εἰς Χριστιανισμὸν μετατίθεσθαι , προσέταξεν αὐτὸν ἐξιέναι τῆς Ἀλεξανδρείας .
μένοντι δὲ ἐν ταύτῃ μεγίστας προηγόρευσε ζημίας , πρόφασιν ἐγκλημάτων ποιησάμενος , ὡς παρὰ τῶν πρὸ αὐτοῦ βασιλέων φεύγειν καταδικασθείς , μὴ ἐπιτραπεὶς ἀντελάβετο τοῦ θρόνου τῆς ἐπισκοπῆς ·
μὴ γὰρ συγχωρῆσαι αὐτὸν εἰς τὰς ἐκκλησίας κάθοδον τοῖς παρὰ Κωνσταντίου φυγαδευθεῖσιν , ἀλλ  εἰς τὰς πατρίδας μόνον 0 .
διὰ τοῦτο δὲ τὸ βασιλέως πρόσταγμα μέλλων φεύγειν , δεδακρυμένην ἰδὼν ἀμφ αὐτὸν τὴν τῶν Χριστιανῶν πληθύν θαρρεῖτε , ἔφη , νεφύδριον γάρ ἐστι , καὶ θᾶττον παρελεύσεται ·
καὶ τοῦτο εἰπὼν συνετάξατο , καὶ τοῖς σπουδαιοτέροις τῶν φίλων τὴν ἐκκλησίαν παραθέμενος ἐξῆλθε τῆς Ἀλεξανδρέων πόλεως .
ἐν τούτῳ δὲ Κυζικηνῶν πρεσβευσαμένων πρὸς βασιλέα περὶ οἰκείων πραγμάτων καὶ τῆς ἐπανορθώσεως τῶν Ἑλληνικῶν ναῶν , ἐπαινέσας αὐτοὺς τῆς περὶ τὰ ἱερὰ προνοίας , πάντα παρέσχεν ὧνπερ ἐδέησαν .
καὶ Ἐλεύσιον δὲ τὸν παρ αὐτοῖς ἐπίσκοπον τῆς πόλεως εἷρξεν , ὡς λυμηνάμενον τοῖς ναοῖς καὶ τοῖς τεμένεσιν ἐνυβρίσαντα καὶ χηροτροφεῖα κατασκευάσαντα καὶ παρθενῶνας ἱερῶν παρθένων συστησάμενον καὶ τοὺς Ἑλληνιστὰς πείθοντα τῶν πατρίων ἀμελεῖν .
ἀπηγόρευσε δὲ καὶ τοῖς σὺν αὐτῷ ξένοις Χριστιανοῖς μὴ ἐπιβαίνειν Κυζίκῳ , αἰτίαν ἐπαγαγὼν ὡς εἰκὸς αὐτοὺς τῆς θρησκείας ἕνεκα στασιάσαι , συναιρομένων αὐτοῖς καὶ παραπλησίως περὶ τὸ θεῖον φρονούντων τῶν ἀπὸ τῆς πόλεως Χριστιανῶν καὶ τῶν δημοσίων ἐριουργῶν καὶ τῶν τεχνιτῶν τοῦ νομίσματος 0 .
οἳ πλῆθος ὄντες καὶ εἰς δύο τάγματα πολυάνθρωπα διακεκριμένοι ἐκ προστάγματος τῶν πρὶν βασιλέων ἅμα γυναιξὶ καὶ οἰκείοις ἀνὰ τὴν Κύζικον διέτριβον , ἔτους ἑκάστου ῥητὴν ἀποφορὰν τῷ δημοσίῳ κατατιθέντες , οἱ μὲν στρατιωτικῶν χλαμύδων , οἱ δὲ νεουργῶν νομισμάτων .
ἐπεὶ γὰρ ἐκ παντὸς τρόπου δέδοκτο αὐτῷ συστῆσαι τὸν Ἑλληνισμόν , βιάζεσθαι μὲν ἢ τιμωρεῖσθαι τοὺς δήμους μὴ ἐθέλοντας θύειν ἀβουλίας νενόμικε .
σχολῇ γὰρ ἂν τοσούτων καθ ἑκάστην πόλιν οἱ ἄρχοντες τὸν ἀριθμὸν μόνον ἀπεγράψαντο ·
οὐ μὴν οὐ δὲ συνιέναι καὶ κατὰ γνώμην εὔχεσθαι διεκώλυε .
ᾔδει γὰρ ὡς οὐκ ἀνάγκῃ ποτὲ κατορθωθείη τὰ προαιρέσεως ἑκουσίας εἰς σύστασιν δεόμενα .
τοὺς δὲ κληρικοὺς καὶ τοὺς προεστῶτας τῶν ἐκκλησιῶν ἀπελαύνειν τῶν πόλεων ἔσπευδε , τὸ μὲν ἀληθὲς εἰπεῖν , τῇ τούτων ἀπουσίᾳ πραγματευόμενος διαλῦσαι τῶν λαῶν τὰς συνόδους , ὥστε μή τε τοὺς ἐκκλησιάζοντας μή τε τοὺς διδάσκοντας ἔχειν μή τε μυστηρίων μεταλαμβάνειν καὶ τῷ πολλῷ χρόνῳ εἰς λήθην ἐμπεσεῖν τῆς οἰκείας θρησκείας , σκηπτόμενος δὲ ὡς οἱ κληρικοὶ εἰς διάστασιν τὰ πλήθη ἄγουσιν .
οὕτως οὖν οὔ τε στάσεως γενομένης οὔ τε γίνεσθαι προσδοκωμένης ἐξιέναι Κυζίκου τὸν Ἐλεύσιον καὶ τοὺς σὺν αὐτῷ προσέταξε .
βοστρηνοὺς δὲ δημοσίῳ κηρύγματι πρ οὐτρέψατο διῶξαι τῆς αὐτῶν πόλεως Τίτον τὸν τότε τῆς ἐνθάδε ἐκκλησίας ἐπίσκοπον .
ὡς γὰρ ἠπείλησεν αὐτὸν καὶ τοὺς κληρικοὺς ἐν αἰτίᾳ ποιήσειν εἰ στασιάσοι τὸ πλῆθος , βιβλίον πρὸς βασιλέα διεπέμψατο Τίτος καὶ διεμαρτύρατο ἐφάμιλλον μὲν εἶναι τῷ Ἑλληνικῷ πλήθει τὸ Χριστιανικόν , ἠρεμεῖν δὲ τοῦτο καὶ ταῖς αὐτοῦ παραινέσεσιν ἀγόμενον μηδὲν στασιῶδες ἐννοεῖν .
ἐκ τοιούτων δὲ ῥημάτων εἰς ἔχθραν καταστῆσαι τῷ δήμῳ τὸν Τίτον κατασκευάζων , γράφων Βοστρηνοῖς διέβαλλεν αὐτὸν ὡς κατήγορον τοῦ πλήθους γεγενημένον , οἷα δὴ μὴ ἀπὸ γνώμης οἰκείας , διὰ δὲ τὰς αὐτοῦ παραινέσεις μὴ στασιάζοντος ·
καὶ ὡς δυσμενῆ ἀπελαύνειν αὐτὸν τῆς πόλεως ἀνεκίνει τὸν δῆμον .
τοιαῦτα δὲ πολλὰ καὶ ἀλλαχόσε συμβῆναι εἰκός , τὰ μὲν κατὰ πρόσταγμα τοῦ βασιλέως , τὰ δὲ ἐξ ὀργῆς καὶ προπετείας δήμων 0 ·
ἐφ οἷς καὶ οὕτως τῷ κρατοῦντι τὴν αἰτίαν τις ἀναθήσει τῶν γεγενημένων ·
οὐ γὰρ ὑπῆγε τοῖς νόμοις τοὺς ὧδε παρανομοῦντας , ἀλλὰ μίσει τῷ πρὸς τὴν θρησκείαν μέμφεσθαι λόγοις δοκῶν ἔργοις προὐτρέπετο τοὺς τὰ τοιαῦτα δρῶντας ·
ὅθεν καὶ μὴ διώκοντος αὐτοῦ κατὰ πόλεις καὶ κώμας ἔφευγον οἱ Χριστιανοί .
ταύτης δὲ τῆς φυγῆς μετέσχον πολλοὶ τῶν ἐμῶν προγόνων καὶ ὁ ἐμὸς πάππος .
καθότι πατρὸς Ἕλληνος ὤν , αὐτός τε πανοικὶ καὶ οἱ ἀπὸ τοῦ γένους Ἀλαφίωνος Χριστιανοὶ πρῶτοι ἐγένοντο ἐν Βηθελέᾳ κώμῃ Γαζαίᾳ , πολυανθρώπῳ τε οὔσῃ καὶ ἱερὰ ἐχούσῃ ἀρχαιότητι καὶ κατασκευῇ σεμνὰ τοῖς κατοικοῦσι , καὶ μάλιστα τὸ πάνθεον ὡς ἐπὶ ἀκροπόλεως χειροποιήτου τινὸς λόφου κείμενον καὶ πανταχόθεν πάσης τῆς κώμης ὑπερέχον 0 .
συμβάλλων δὲ οἶμαι τὸ χωρίον ἔνθεν λαχεῖν τὴν προσηγορίαν καὶ ἐκ τῆς Σύρων φωνῆς εἰς τὴν Ἑλλήνων ἑρμηνευόμενον θεῶν οἰκητήριον ὀνομάζεσθαι , διὰ τὸν τοῦ πανθέου ναόν .
λέγεται δὲ Χριστιανισμοῦ αἴτιος γενέσθαι τοῖς τούτων οἴκοις Ἱλαρίων ὁ μοναχός ·
δαιμονῶντος γὰρ Ἀλαφίωνος τούτου , ἐπεὶ ἐπὶ πολύ τινες Ἕλληνες καὶ Ἰουδαῖοι ἐπῳδαῖς καὶ περιεργίαις τισὶ χρησάμενοι οὐδὲν ἤνυον , ὁ δὲ μόνον τὸ τοῦ Χριστοῦ ὄνομα ἐπιβοησάμενος τὸ δαιμόνιον ἀπήλασεν , εἰς τὴν Χριστιανῶν μετεβάλοντο θρησκείαν .